Átta heilbrigðisstofnanir á Vesturlandi og norðvestanverðu landinu verða nú um áramótin sameinaðar undir Heilbrigðisstofnun Vesturlands . Hin nýja stofnun hefur nú gert samning um að tengjast yfir víðnet hjá Símanum . Þetta gerir henni kleift að samnýta upplýsingakerfi sín og ná fram talsverðri hagræðingu . Að sögn Guðjóns S. Brjánssonar , framkvæmdastjóri Heilbrigðisstofnunar Vesturlands er öryggi gagna gríðarlega mikilvægur þáttur í starfseminni . “ Nú fara gagnaflutningar Heilbrigðisstofnunar Vesturlands um einn miðlægan gagnaþjón og með því fæst einnig umtalsvert hagræði sem felst meðal annars í því að hafa alla aðgangsstýringu miðlæga . “ Sævar Freyr Þráinsson , forstjóri Símans segir Símann bjóða upp á sérsniðnar lausnir fyrir heilbrigðisgeirann og segir hann ánægjulegt að Heilbrigðisstofnun Vesturlands skuli ætla að nýta þá tækni sem fyrirtækið býður . Á myndinni eru framkvæmdastjórarnir Guðjón Brjánsson og Sævar Freyr Þráinsson við undirritun samningsins .